סיעת המפד"ל בבת ים, הצטרפה ל"חזית דתית מאוחדת" בראשותו של מ"מ ראש העיר אורי בוסקילה, עם הצטרפותה של ש"ס הרשימה צפויה לקבל הרשימה בבחירות, כשליש מחברי המועצה.
סיעת המפד"ל בבת ים בראשות סגן ראש העיר יצחק ושדי וחברי מועצת העיר מאיר הראל ודני שרעבי הודיעו על הצטרפות המפד"ל לרשימת הדתית המאוחדת, "בדרכי נעם" שהקים מ"מ ראש העיר אורי בוסקילה.
הקמת הרשימה באה לאחר תקופה ארוכה של מגעים שונים בין הגורמים הדתים – לאומים בעיר והחלטתו של מ"מ ראש העיר אורי בוסקילה לפרוש מסיעתו של ראש העיר שלמה לחיאני לטובת הקמת סיעה בראשותו, שתאחד את כל הגורמים הדתים והמסורתים בעיר.
עם הצטרפותה של המפד"ל לרשימה צפוי גם המשא ומתן עם ש"ס להתקדם מאוד וע"פ הערכות גם ש"ס צפויה להצטרף למהלך.
הרשימה המשותפת תתמוך לראשות העיר, בראש העיר הנוכחי האהוד מאוד על תושבי בת ים שע"פ כל הערכות יבחר מחדש, שלמה לחיאני.
סגן ראש העיר בת ים ויו"ר המפד"ל בעיר יצחק ושדי, אמר לכתב מפד"לי שלאחר הצטרפותה של ש"ס לחזית הדתית, המשותפת, הרשימה צפוייה לקבל לאחר הבחירות, כשליש מחברי המועצה ויחד עם רשימתו של ראש העיר תשלוט בבת ים, תוצאה שתהיה הישג בלתי רגיל לתושביה הדתים והמסורתים של העיר.
עוד הוסיף ושדי שלא נסגר בין הצדדים שום – דבר שקשור לחלוקת התפקידים והמטרה העיקרית היא להצליח במטרה שהיא כאמור לכבוש יחד עם ראש העיר את המועצה, כאשר במצב כזה ברור שכל הצדדים ברשימה המשותפת, ירוויחו.